Diari Oficial de la Generalitat Valenciana


Sumari del DOGV 3165, del 20-01-1998 (1998/12834)

RESOLUCIÓ de 9 de desembre de 1997, del Rectorat de la Universitat Politècnica de València, per la qual s'executa la sentència número 299/1996, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3165

Data del DOGV
:   20-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/12151


Organisme emissor
:   Universitat Politècnica de València

Tipus de document
:   Resolució

RESOLUCIÓ de 9 de desembre de 1997, del Rectorat de la Universitat Politècnica de València, per la qual s'executa la sentència número 299/1996, del Tribunal Superior de Justícia de la Comunitat Valenciana. [1998/X12981]
  
Mitjançant la Resolució de 29 de juliol de 1994, de la Universitat Politècnica de València (DOGV número 2.338, de 5 de setembre de 1994), es van convocar proves selectives d'accés al B, sector administració general, per concurs oposició per a cobrir dos llocs vacants pel torn de promoció interna.
  
Vist el recurs contenciós administratiu número 2-2828/94, que ha interposat la Sra. Teresa Domingo Pla contra les bases de l'esmentada convocatòria, la Secció Segona de la Sala Contenciosa Administrativa del Tribunal Superior de Justícia de la Comunitat Valenciana va dictar, amb data 25 de març de 1996, la sentència número 299/1996, que acceptava el recurs i declarava la resolució contraria a dret ; en conseqüència, l'anul·lava i la deixava sense efecte en consideració que l'article 50.1 del Text Refós de la Llei de la Funció Pública Valenciana establia que s'havia de reservar un nombre que no podia ser inferior al 20% ni superior al 40 % dels llocs vacants per al torn de promoció interna, en cada una de les convocatòries concretes i no amb relació a la totalitat de les vacants incloses en l'oferta d'ocupació pública de la qual prové, cosa que no va fer aquesta Universitat Politècnica en convocar les dues úniques places vacants del grup B, sector administració general, pel torn de promoció interna.
  
Prenent en consideració el que disposen els articles 118 de la Constitució Espanyola i 18 de la Llei Orgànica del Poder Judicial, en virtut dels quals és obligatori complir les sentències en els seus mateixos termes, i fent ús de les atribucions que li han sigut conferides per l'article 48 del Decret 1.4571985, de 20 de setembre, pel qual s'aproven els Estatuts de la Universitat Politècnica de València, i tenint en compte que en l'anterior convocatòria va ser coberta només una plaça de les incloses en el concurs oposició i la segona va quedar deserta, aquest Rectorat resol:
  
I. Confirmar el nomenament com a funcionari de carrera del grup B, sector administració general, de la Universitat Politècnica de València efectuat al Sr. José Gómez de Barreda Despujol, adjudicatari d'un lloc de treball en el concurs oposició anul·lat, en virtut del principi de conservació d'actes proclamat en l'article 66 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, prenent en consideració que igualment s'haguera produït el seu nomenament si no s'haguera comès la infracció que va motivar la nul·litat, en cas d'haver reservat una plaça per a promoció interna i una altra per a l'accés lliure.
  
II. Trametre al Servei de Recursos Humans de la Universitat Politècnica de València aquesta resolució d'execució de la sentència a fi que es procedisca a la tramitació de la convocatòria de les proves selectives d'accés al grup B, sector administració general, per a la plaça de torn lliure que s'havia d'haver inclòs en la Resolució de 29 de juliol de 1994, de la Universitat Politècnica de València.
  
València., 9 de desembre de 1997.- El rector: Justo Nieto Nieto.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament d'Altea